La începutul domniei sale, Francisc Iosif a fost consiliat de noul prim-ministru, Felix Schwarzenberg, care l-a îndrumat spre recâștigarea puterii monarhice absolutiste și spre obținerea unei poziții de forță în politica externă. Campanii militare au fost necesare împotriva maghiarilor, care s-au răzvrătit împotriva autorității centrale habsburgice în numele vechii lor libertăți. Francisc Iosif a abolit constituția din 1849 și și-a mărit atribuțiile guvernamentale în 1852.